વર્લ્ડ ગોલ્ડ કાઉન્સિલના જણાવ્યા અનુસાર ગોલ્ડ રિઝર્વ રાખવાની બાબતમાં દુનિયામાં ભારતનું સ્થાન ૧૧મું છે. આ બાબતમાં અમેરિકા સૌથી આગળ છે. અમેરિકા પાસે ૮,૧૩૪ ટન સોનું રિઝર્વ છે. જર્મની અને આઇએમએફ પાસે ક્રમશઃ ૩૩૭૮ અને ર૮૧૪ ટન સોનું છે. ગોલ્ડ ફિલ્ડ મિનરલ સર્વિસીઝના ગોલ્ડ સર્વે અનુસાર ભારત સોનાનો ઉપયોગ કરનારા દેશોમાં સૌથી ટોચ પર છે. ર૦૧૬ના ત્રીજા કવાર્ટર સુધી અહીં ૧૦૭.૬ ટન સોનાનો વપરાશ થયો હતો. તુલનાત્મક રીતે આ સમયમાં સમગ્ર યુરોપ અને નોર્થ અમેરિકામાં માત્ર ૬૭.૧ ટન સોનાની લે-વેચ થઇ હતી. આ મામલામાં ચીન બીજા નંબર પર છે. અહીં ૯૮.૧ ટન સોનાનો વપરાશ થયો હતો.